Mallor

Mallor er en figur fra J.R.R. Tolkiens fiktive verden. Han var den tredje kongen av Arthedain.

Mallor ble født i 895 i tredje tideverv, og var sønnen til kong Beleg. Han overtok som konge av Arthedain da faren døde i 1029. Det var i hans regjeringstid at Istarene, de fem trollmennene, ankom Midgard fra Valinor, men deres opprinnelse var da ukjent. Mot slutten av hans regjeringstid ble det også kjent at en skygge hadde falt over Myrkskog, og den kom fra festningen Dol Guldur. Denne skyggen var Sauron, som nå gikk under navnet Åndemaneren. Men Åndemaneren sin identitet forble ukjent, og ingen mistenkte at det var den mørke herren som hadde vendt tilbake.

Mallor døde i 1110 etter å ha regjert i 81 år, og ble etterfulgt av sin sønn Celepharn. 

Personer i Tolkiens verden